Arno Kodu

Arno Kodu (sündinud 16. märtsil 1956 Antslas) on Eesti sõjaväelane ja poliitik, Kaitseliidu Alutaguse maleva pealik ja endine Maidla vallavanem.

Elulugu

Ta on lõpetanud Tihemetsa Sovhoostehnikumi, töötanud erinevatel ametikohtadel põllumajanduses, kutsekoolis ja Antsla Tarbijate Ühistus.Eesti Konservatiivse Rahvaerakonna Ida-Viru ringkonna esimeheks valiti Arno Kodu

Arno Kodu alustas teenistust Eesti kaitseväes 1992. aastal Kuperjanovi üksik-jalaväepataljonis.Kolm Kaitseliidu malevat said uued juhid. BNSi teade, Postimees, 3. november 2003

1994. aastal lõpetas ta kaitsejõudude peastaabi nooremohvitseride ettevalmistus- ja täienduskursused ning tagalaohvitseri kursused. 2001. aastal lõpetas Kodu Soome maakaitsekõrgkooli kõrgema juhtkonna erikursuse.

Kaitseväe juhataja viitseadmiral Tarmo Kõutsi määras oma käskkirjaga sügisel 2003 major Arno Kodu Kaitseliidu Alutaguse maleva pealikuks, enne seda töötas Kodu Kaitseliidu peastaabi tagalakeskuse ülemana.

Alutaguse maleva pealiku kohalt lahkumise järel töötas Kodu  Viru vangla majandusosakonnas.Gerli Romanovitš. Arno Kodu valiti Maidla vallavanemaks. Põhjarannik, 8. veebruar 2008.

2008. aasta 11. veebruarist aastani 2009 oli Arno Kodu Maidla vallavanem. Ta on taas tegevteenistuses Kaitseliidu Alutaguse maleva pealikuna.

Märtsis 2013 astus Kodu Eesti Konservatiivse Rahvaerakonna liikmeks. 2015. aasta Riigikogu valimistel oli ta erakonna esinumber Ida-Virumaal ja kogus 693 häält, kuid ei osutunud valituks.http://rk2015.vvk.ee/detailed-7.html Pärast valimisi sai Arno Kodust erakonna Ida-Virumaa ringkonna esimees.

Viited

Kategooria:Eesti vallavanemad
Kategooria:Kuperjanovi jalaväepataljoni koosseis
Kategooria:Eesti Konservatiivse Rahvaerakonna poliitikud
Kategooria:Kaitseliidu Alutaguse maleva pealikud
Kategooria:Sündinud 1956